
				BESTELAKO XEDAPENAK

				LEHENDAKARITZA

				6235

				EBAZPENA, 2018ko abenduaren 12koa, Kanpoan den Euskal Komunitatearentzako zuzendariarena, 2018. urtean euskal etxeei eman zaizkien diru-laguntzen berri ematen duena.

				Kanpo Harremanetarako idazkari nagusiaren 2018ko ekainaren 21eko Ebazpenaren bitartez, euskal etxeei 2018ko diru-laguntzak emateko deialdia egin zen, diru-laguntza horiek arautzen dituen martxoaren 18ko 50/2008 Dekretuaren 8. artikuluan xedatutakoa betetzeko. Dekretu hori irailaren 9ko 175/2014 Dekretuaren bidez aldatu zen.

				Ebaluazio-batzordeak, aipatutako ebazpenean izendatuta, eskaerak aztertu eta baloratu ditu martxoaren 18ko 50/2008 Dekretuaren 4., 5., 6. eta 12. artikuluetan ezarritakoaren arabera, eta esleipen-proposamen bat egin du. Hori dela-eta, honako hau

				EBAZTEN DUT:

				Lehenengoa.– I. eranskinean zerrendatutako euskal etxeen eskaerak onartzea, epean eta behar bezala aurkeztu izanagatik.

				Bigarrena.– II. eranskinean aipatutako euskal etxeei diru-laguntzak esleitzea, eranskin horretan adierazitako zenbatekoen arabera, IV. kapituluan ezarrita dauden ekintzak egin ditzaten (ohiko gastuak eta jardueren antolakuntza).

				Hirugarrena.– III. eranskinean aipatutako euskal etxeei diru-laguntzak esleitzea, eranskin horretan adierazitako zenbatekoen arabera, VII. kapituluan ezarrita dauden ekintzak egin ditzaten (azpiegitura eta ekipamendu-gastuak).

				Laugarrena.– Martxoaren 18ko 50/2008 Dekretuaren 12.2 artikuluan aurreikusitakoaren arabera, badaezpada baten batek VII. kapituluko diru-laguntzei uko egiten badie, IV. eranskinean ordezkoen zerrendak daude, eta esleitzeko gehieneko diru kopurua ere ezartzen da.

				Bosgarrena.– Diru-laguntzak ez esleitzea V. eranskinean zehazten diren eskaerei, eranskinean ematen diren arrazoiengatik.

				Seigarrena.– Honako ebazpen honek ez dio administrazio-bideari amaiera ematen, eta, beraz, interesdunek gora jotzeko errekurtsoa aurkez diezaiokete Kanpo Harremanetarako idazkari nagusiari, hilabeteko epean, ebazpen hau Euskal Herriko Agintaritzaren Aldizkarian argitaratu eta hurrengo egunetik aurrera.

				Vitoria-Gasteiz, 2018ko abenduaren 12a.

				Kanpoan den Euskal Komunitatearentzako zuzendaria,

				Gorka Álvarez Aranburu

